Porin tyttölyseo

Porin tyttölyseo oli vuosina 1880–1974 Porissa toiminut suomenkielinen tyttöoppilaitos. ==Historia== Koulu perustettiin maan seitsemäntenä suomenkielisenä tyttökouluna seudun innokkaiden koulumiesten ja suomalaisuusaatteen kannattajien toimesta vuonna 1880, ja toimi aluksi viisiluokkaisena, sittemmin kuusiluokkaisena Porin suomenkielisenä yksityistyttökouluna. Ehdotuksen sen perustamisesta teki jo Porin lyseon perustamisjuhlien yhteydessä vuonna 1879 kuvernementtisihteeri P. Birkman - toisten mukaan Porin lyseon rehtori Adolf Malin.Porin lyseon vuosikertomus 2008–2009 (s.4). Viitattu 12.1.2013. (Arkistoitu versio) Alkuun vuokratiloissa kuten Länsi-Raatihuoneenkatu 1 (nyk. Suomalaisen klubin talo) toimineelle tyttökoululle valmistui Yrjö Sadeniuksen suunnittelema koulurakennus Malminpään kaupunginosaan Liisantorin laidalle vuonna 1902.Porin arkkitehtuurikartasto. Viitattu 12.1.2013. Tässä koulussa alkoi yliopistoon johtava lukio-opetus vuonna 1906 ja ensimmäiset ylioppilaat valmistuivat vuonna 1909. Koulu siirtyi vuonna 1919 valtion omistukseen ja sen nimeksi tuli Porin tyttölyseo ("Tipula"). Tyttölyseon käyttöön valmistui uusi koulurakennus Presidentinpuistokadulle Kuninkaanhaan kaupunginosaan vuonna 1960. Tyttökoulun ensimmäisenä johtajattarena toimi Lina Högman vuosina 1881-1899, ja tyttölyseon ensimmäisenä rehtorina vuosina 1920-1937 Inkeri Kalliala. Tyttölyseon rehtorina vuodet 1937-1939 oli Anna Puranen ja 1939-1974 Irja Kärkkäinen. Suomessa 1970-luvulla toteutettu koulujärjestelmän uudistus aiheutti muutoksen myös Porin tyttölyseossa; keskikoulu lopetettiin asteittain ja tilalle tuli Porin kaupungin ylläpitämä Kuninkaanhaan peruskoulun yläaste ja lukioluokat jatkoivat Kuninkaanhaan lukiona. Koulun lukuvuosi 1973-74 oli Porin suomenkielisen tyttöoppilaitoksen viimeinen toimintavuosi. Kun Porin tyttölyseon perustamisesta tuli vuonna 1980 kuluneeksi 100 vuotta, julkaistiin koulun historiikki ja matrikkeliPorin suomenkielinen yksityistyttökoulu - Porin tyttölyseo ja Kuninkaanhaan lukio 1880-1980, Porin Tipulan Seniorit ry 1980., sekä Koulutiellä-äänilevyPorin tyttölyseon 50-vuotisjuhlakantaatti Koulutiellä, säv. Erkki Melartin san. Anna Puranen Kuninkaanhaan koulun kuoro joht. Leea Laukola. LP-äänilevy Porin Tipulan Seniorit ry 1980.. Koulun täyttäessä 125 v julkaistiin juhlakirja, jossa joukko koulun entisiä oppilaita eri elämänaloilta muistelee kouluaikojaan. Peruskoulu toi 1970-luvulla perinteiseen tyttökouluun pojat, mikä tietysti näkyy kirjassakinEikö täältä saakaan pitsaa? Elämän eväitä Tipulasta ja Kuninkaanhaasta. Kirjoituskokoelma, toim. Katriina Laine. Porin kaupunki/Kuninkaanhaan koulu ja lukio 2005.. Kuninkaanhaan lukion lakkautusuutisointi 2007 johti siihen, että lukion säilyttämisen puolesta koottiin adressiAdressi Kuninkaanhaan lukion säilyttämisen puolesta 2007 (http://www.adressit.com/kuninkaanhaka). Viitattu 25.5.2015.. Lukio lakkautettiin vuonna 2009, ja sata vuotta porilaisia ylioppilaita tuottaneen Porin toiseksi vanhimman oppikoulun toiminta päättyiKuninkaanhaan lukio jäi historiaan 29.5.2009 Yle Satakunta. Viitattu 25.5.2015.. == Porin Tipulan Seniorit ry == Porin Tipulan Seniorit ry on koulun entisten oppilaiden yhdistys. Sen tarkoituksena on olla Porin tyttölyseon entisten oppilaiden ja opettajien yhdyssiteenä ja vaalia koulun perinteitä. Yhdistys tuki Koulutiellä-kantaatin julkaisemista internetissä vuonna 2015Erkki Melartin, Koulutiellä-kantaatti YouTube-videopalvelu 2.3.2015. Viitattu 25.5.2015.. == Entisiä oppilaita == *Kirsti Ellilä *Ritva Kava *Heljä Ketola *Anneli Kivitie-Koskinen *Annikki Maruna *Emmi Mäkelin *Aili Nurminen *Pirkko Peltomo *Kyllikki Pohjala *Sirkka Rapola *Kaisu-Mirjami Rydberg *Musa Silver *Oili Suominen *Leila Tuure *Pirkko Valtonen *Krista Varantola *Iida Vemmelpuu == Opettajia == * Lars Aejmelaeus * Kaarina Alava * Bertha Enwald * Eeli Granit-Ilmoniemi * Väinö I. Haapalainen * Hildur Koskimies * Anna Puranen * Eino Salokas * Edith Sohlström * Auvo Säntti ==Lähteet== *Porilaisen käsikirja (s. 175), Pori-seura ry 2007. Kehitys Oy Pori 2008 ISBN 978-92-3028-0 *Porin suomenkielinen yksityistyttökoulu - Porin tyttölyseo ja Kuninkaanhaan lukio 1880-1980, s. 13-16, 18, 27, 29, 105-106. Porin Tipulan Seniorit ry 1980. Satakunnan Kirjateollisuus Osakeyhtiö Pori 1980 ISBN 951-99258-4-8 *Porin suomenkielinen yksityistyttökoulu - Porin tyttölyseo 1880-1955, s. 10, historiikki ja matrikkeli, Rintanen Irja - Kärkkäinen Irja. Vammalan kirjapaino OY Vammala 1955. ===Viitteet=== == Aiheesta muualla == * Porin Tipulan Seniorit ry Luokka:Porin oppilaitokset Luokka:Suomen tyttökoulut Luokka:Malminpää